text: Populær bryllupsdag
  10 oktober 2010 kl. 16.53
  [size=2]Det var særdeles populært at blive gift i dag den 10.10.2010. I Aabenraa viede borgmesteren ti giftelystne par i løbet af søndagen. 
  [/size][size=2][/size]
  Der skal en meget god undskyldning til, hvis denne søndags brudgomme glemmer bryllupsdagen.
  Datoen burde være let at huske - og måske var det netop derfor, at rigtig mange sagde ja til hinanden i dag den 10.10.2010.
  På Rådhuset i Aabenraa blev der sagt "ja" hele tyve gange til ti bryllupper i løbet af søndagen.
  
  Brudgom husker bryllupsdagen
  Et af parrene der i dag fik papir på kærligheden var Heidi Bossen Wind og Kenneth Matzen.
  De har været kærester i over otte år, og i dag overraskede de familien med et surprisebryllyp.
  Og særligt brudgommen var glad for den specielle bryllupsdato:
  - Det er en bryllupsdato, jeg burde kunne huske, sagde han efter vielsen.
  Det nygifte par har sammen datteren på Mille på 3 år. Om en lille måned skal de være forældre igen.
  